ნილს რიუბერგ ფინზენი

ნილს რიუბერგ ფინზენი (დან. Niels Ryberg Finsen; დ. 15 ქირსეთუთა, 1860, ტორსჰავნი, ფარერიშ კოკეფი — ღ. 24 ეკენია, 1904, კოპენჰაგენი, დანია) — დანიარი ექიმი დო მენცარი, ნობელიშ პრემიაშ ლაურეატი ფიზიოლოგიაშ დო მედიცინაშ დარგის 1903 წანას, კანიშ ტუბერკულოზიშ (lupus vulgaris) ფოტოთერაპიათ კურნალობაშ დუმარსხუაფალი.

ბიოგრაფია
ნილს რიუბერგ ფინზენი დებადჷ ფარერიშ კოკეფიშ ნოღა ტორსჰავნის. გურაფულენდჷ მედიცინას კოპენჰაგენიშ უნივერსიტეტის. გურაფაშ თებაშ უკულ მუშენდჷ კოპენჰაგენიშ უნივერსიტეტის, 1898 წანაშე რდჷ პროფესორი. 1896 წანას დარსხუ ფინზენიშ ინსტიტუტი დო რდჷ თიში დირექტორი. ფინზენიშ ინტერესეფიშ სფერო რდჷ ფოტოთერაპია (სინათლეთ კურნალობა). ფინზენიშ აზრით სინათლეთ კურნალობას შილებე უღუდუკო პოზიტიური ეფექტი კანიშ შხვადოშხვა ლახალეფიშ კურნალობაშო. 1903 წანას მიპალუ ნობელიშ პრემია ფიზიოლოგიაშ დო მედიცინაშ დარგის.

პერსონალური რინა
ნილს რიუბერგ ფინზენიშ ოსური რდჷ ინგებორგ ბალსლევი (1868–1963). ფინზენს უღუდჷ ნიმანი-პიკიშ ლახალა. ღურჷ 1904 წანაშ 24 ეკენიას, დანიას, კოპენჰაგენს, 43 წანერქ.

რესურსეფი ინტერნეტის

 Niels Finsen, an engine of our ingenuity
 An extensive biography on Niels Finsen (in Danish only)
 The Finsen Institute at Copenhagen University Hospital 
 Our Friend, the Sun: Images of Light Therapeutics from the Osler Library Collection, c. 1901-1944. Digital exhibition by the Osler Library of the History of Medicine, McGill University

კატეგორია:დანიარეფი
კატეგორია:დანიარი ექიმეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დანიარი ნობელიშ პრემიაშ ლაურეატეფი
კატეგორია:დუნაბადი 1860
კატეგორია:ნაღურა 1904